અમદાવાદઃ સ્ટેટ વિજિલન્સ સ્કવોડે સુરતના પાલ ગામ નજીક ચાલતા એક જુગારના અડ્ડા પર છાપો મારી રૂ.નવ લાખનો મુદ્દામાલ કબજે કરી ત્રણ શખ્સની ધરપકડ કરી હતી. સુરતના પાલ ગામ આરટીઓ પાસે આવેલ શુભમ્ રેસિડેન્સીમાં ક્રિકેટના સટ્ટા બેટિંગનું મોટું રેકેટ ચાલી રહ્યું હોવાની સ્ટેટ વિજિલન્સ સ્કવોડને બાતમી મળતાં શુભમ્ રેસિડેન્સીના ૧૦૪ નંબરના બંગલામાં છાપો મારી સેજલ મહેન્દ્ર પટેલ સહિત ચાર શખ્સને ઝડપી લઇ મોબાઇલ ફોન, રોકડ રકમ, લેપટોપ, ટીવી, કાર વગેરે મળી રૂ.આઠ લાખની કિંમતનો મુદ્દામાલ કબજે કર્યો છે. તપાસમાં આ શખ્સો અલગ અલગ લાઇનો પર ક્રિકેટના સોદા કરી કપાત કરાવતા હોવાનું જાણવા મળ્યું છે.